પોલીસને બાળક મળ્યા પછી તપાસ શરૂ કરી હતી. મુલુંડ અને થાણેમાં તમામ હૉસ્પિટલોમાં તપાસ કરવા છતાં કોઈ કડી મળી નહોતી એથી પોલીસે માની લીધું હતું કે આ બાળકની સુવાવડ ઘરે થઈ હશે. ત્યાર બાદ પોલીસે ચાલમાં તપાસ કરવાનું શરૂ કર્યું હતું અને તપાસમાં જાણ થઈ હતી કે એક ઘરે ઑક્ટોબર મહિનાના છેલ્લા અઠવાડિયામાં બાળક જન્મ્યું હતું. પોલીસ એ ઘરે પહોંચતાં ત્યાંના રહેવાસીઓએ આ બાબતે ઇનકાર કર્યો હતો, પરંતુ પોલીસે પોતાના સૂત્ર પાસેથી ખાતરી કરી ઘરના રહેવાસીઓને અટકમાં લીધા હતા. પૂછપરછમાં જાણ થઈ હતી કે બાળક ગૌશાળા રોડ પર આવેલા સપનાની માતાના ઘરે જન્મ્યું હતું. ત્યાર બાદ જગન્નાથને અટકમાં લેતાં તેણે પોતાના ગુનો કબૂલ્યો હતો. શુક્રવારે સપનાની પણ ધરપકડ કરવામાં આવી હતી. તેમને ગઈ કાલે મુલુંડની કોર્ટમાં રજૂ કરવામાં આવ્યાં હતાં, જ્યાં તેમને જામીન મળી ગયા હતા.